als_Latn dik_Latn sag_Latn
Luela Myftari
Asnjë nuk do ta besojë moshën që ajo ka. Ajo është ndoshta mami që merr komplimentet më të bukura nga biri i saj i vetëm. Po t’i shohësh dhe po t’i njohësh të dy, Anila Kalleshin dhe Franklin do të besoni që ata janë dy miq të mirë që e adhurojnë njëri-tjetrin. Por, Anilën nuk e do vetëm ai. Për shumë femra, ajo është kthyer në një njeri që të zbukuron ditën. Është një nga ato që ka shpëtuar dhjetëra femra nga depresioni, madje edhe nga vetëvrasje të mundshme. Të gjithë ata që kanë shkuar vetëm dhjetë ditë në qendrën e saj të dobësimit dëgjojnë histori të jashtëzakonshme. Po vetë karriera e saj është një histori suksesi me plot përpjekje.
Këto ditë ajo sapo ka mbërritur nga Vjena dhe me një trofe tjetër. Muaji dhjetor për të duket se është i suksesshëm, pasi vitin e kaluar në Bruksel, në Belgjikë, The European Society for Quality Research (ESQR) në “The European Awards”, e citoi si një ndër kompanitë me rezultate dhe menaxhim të shkëlqyer.
Ky rrugëtim i suksesshëm ka lindur në fakt në 4 gushtin e vitit 1998, kur Anila Kalleshi vendosi që të hapte një qendër dobësimi. “Unë sapo kisha mbaruar në Fakultetin e Ekonomisë, studimet e mia për Financë. Pas një kohe të gjatë pa punë si ekonomiste që isha, i humba shpresat se do të punësohesha në profesionin tim. Atë kohë, as Tirana dhe as vendi im i lindjes, Shkodra nuk kishte kaq shumë kompani dhe të kishe mbaruar Ekonomikun atë kohë nuk ishte e thjeshtë. Kështu që vendosa që të ndjek edhe ca studime të tjera. Shkova në Beograd që të ndiqja një shkollë tjetër që do të më siguronte punë. Studiova për Fizioterapi. Kështu lindi ideja”, tregon ajo për “Shekullin”. Po pse pikërisht një qendër dobësimi në një kohë kur Shqipëria ende vuante pasojat e një “lufte të ftohtë”? Ajo na rrëfen se prindërit e kanë rritur me një edukatë të mirë për trupin. Babai i saj është “Nderi i Kombit”, është peshëngritësi Faruk Kalleshi. Është mjaft i njohur, ndërkohë që mamaja ime ka qenë artiste në Teatrin Migjeni. Të dy kanë pasur shumë respekt për trupin dhe për mënyrën se si i prezantoheshin publikut. “Unë falë tyre jam edukuar me të tillë respekt për trupin, të ushqyerit shëndetshëm dhe për t’u dukur bukur. Shumë e re mendova të hapja një qendër estetike, kështu që bëra edhe një kurs parukerie. Shpejt kuptova se unë nuk isha bërë për të larë flokët e femrave, por kisha një pasion që t’i bëja ato të ndiheshin edhe më të bukura. Kështu që vendosa të hapja një qendër dobësimi, por pa parukeri brenda”, thotë ajo. Anila na shpjegon se për të bërë një punë të mirë duhet të besosh në fuqinë që ke për ta bërë atë gjë dhe të jesh e sigurt që mund ta nisësh e vetme. Nuk e hapi parukerinë dhe ende nuk e ka një të tillë sepse ajo është e bindur që, nëse nuk do ta bënte dot këtë vetë ajo, nuk do të dinte si t’ua kërkonte bashkëpunëtoreve të saj.
Në qendrën e saj nuk ka luks, nuk ka diamante dhe gjëra që shkëlqejnë sepse ajo ka zgjedhur të jetë e mirë së pari. “Shkëlqimi vjen nga rezultatet jo nga zbukurimet që i bën një qendre”, tregon ajo. Dhe në të vërtetë për të ajo qendër është si një qenie e bukur në brendësi. Motoja e saj është: “Njeriun nuk e bën me vlerë fama, as pasuria, as bukuria, as pozita... Njeriun e bën me vlerë ngjyra e shpirtit të tij. Gjithçka në këtë botë mbaron përveç fjalës dhe veprës së mirë”, ndaj edhe ajo përpiqet që të lërë një gjurmë të mirë dhe t’u kthejë buzëqeshjen sa më shumë njerëzve. “Të bësh të ndihet mirë një adoleshente që ka tentuar disa herë të vetëvritet nga depresioni që provon teksa nuk të pëlqen vetja, është një nga ato ndjenja që të shtyjnë të punosh gjithnjë e më shumë”, tregon ajo pa dashur të rrëfejë më shumë histori të tilla. Lulet në zyrën e saj zënë një hapësirë të madhe. Janë falënderimet e vajzave që i ka mbushur me vetëbesim.E megjithatë, ajo tregon se ka ende shumë për të bërë. “E nisa biznesin vetëm me dy pajisje dobësime. Mund të pranoja të punoja vetëm me një person. Pastaj me dy, me tre e kështu me radhë. Çmimet dhe përfitimet e viteve të para i kam shfrytëzuar vetëm për pajisje të reja. Sot, jam mirë, por ka ende shumë punë për të bërë”, thotë ajo për “Shekullin”. Rrëfen se ende punon në një ambient me qira dhe se kjo është një sfidë tjetër ndër shumë të tjera që ajo i ka vënë vetes. Tregon se kjo është një fushë ku gjatë gjithë kohës i duhet të studiojë produkte dhe metoda të reja të reja të kombinimit të ushqimit që duhet të konsumojë një trup tërësisht i veçantë nga një tjetër. Është gjithnjë duke studiuar.I vetmi peng që ka mes gjithë kësaj historie suksesi është dëshira e madhe për të qenë më shumë orë pranë Franklit, birit të saj. Është një engjëll i vogël që po ta dëgjosh kur flet për Anilën dhe me Anilën të duket se ushqen për të një ndjenjë të pakufishme krenarie. Për Franklin, Anila është mami më e bukur dhe më e mirë në botë, ndërsa për Anilën ai është një qenie që dhuron jetë dhe dashuri në çdo përqafim që i jep.
Trofe
Çmimin e saj të parë e mori më 21 Shtator të vitit 2009, kur në “World Quality Commitment Award” u nderua me Trofenë e Artë në Paris. Vetëm një vit më vonë, ajo do të fitonte 3 trofe radhazi, Trofeun e Diamantit në Neë York, atë të Platinit në Londër dhe vlerësimin “The Platinium Technology Award” në Gjenevë të Zvicrës. Vetëm dy vjet pas hapjes së biznesit të saj, Anila kishte në CV-në e saj rreth 5 çmime si një ndër bizneset më profesionale në Europë. Pikërisht në vitin 2011 ka marrë pjesë si anëtare jurie në International Business Aëards tek Steeve Awards për vitin 2011. Më tej, për të çdo vit do të shënonte nga një sukses ndryshe. Më 31 Maj 2011 Konfederata Botërore e Biznesit e radhit Anila Kalleshin si një “Anëtare Elitë” me të gjitha privilegjet dhe obligimet në Hjuston-Teksas. Më 27 Qershor 2011 nderohet në “International Arch Of Europe” me “Trofenë e Artë” në Frankfurt me këtë motivacion: për një kontribut të mrekullueshëm në biznesin botëror, për një qëndrim të lartë dhe profesionalizëm të demonstruar. Ky çmim u dha nga Bussiness Initiative Directions. Më 29 Tetor 2011 - Incoob Business Meeting i mbajtur në Peru vlerësoi Anila Kalleshin me “The Excellence Awards Peru 2011”. Më 28 Nëntor 2011 Anila Kalleshi është nderuar nga Presidenti i Other Ways International Research & Consultants, Z. Charbel S. Tabet me Trofenë “The diamond Eye Aëard for Quality and Excellence” në Gjenevë. 10 Dhjetor 2011, në Oxford, në Konventën e Përvitshme Ndërkombëtare the Anually International Socrates Commitee of Europe Bussiness Assembly (E.B.A. Oxford, UK), Kalleshi është nderuar “Best Enterprise Aëard”, për kontribut personal në zhvillimin e procesit të integrimit si një lidership frutdhënës.Bio:
Emri: Anila KalleshiVendlindja: ShkodërDatëlindja: 1972Vendbanimi: TiranëProfesioni: Dietologe, biznesmene
lua_Latn als_Latn als_Latn als_Latn als_Latn nob_Latn als_Latn als_Latn